Dabas aizsardzības pārvalde

RAKSTISKAS IZSOLES

“Kustamas mantas - transportlīdzekļu atsavināšana”

N O L I K U M S

APSTIPRINĀTS

Dabas aizsardzības pārvaldes

izsoles komisijas sēdē

2023. gada 28.novembrī

Protokols Nr. 1

Siguldā

2023

1. **Vispārējie noteikumi**
   1. Izsoles nolikums (turpmāk - Nolikums) ir sagatavots saskaņā ar:
      1. Publiskas personas finanšu līdzekļu un mantas izšķērdēšanas novēršanas likumu;
      2. Publiskas personas mantas atsavināšanas likumu;
      3. Ministru kabineta 2011. gada 1. februāra noteikumiem Nr. 109 “Kārtība, kādā atsavināma publiskas personas manta”.
   2. Izsoles objekti – 5 transportlīdzekļi (turpmāk - **Kustamā manta**):

|  |  |  |  |  |  |  |
| --- | --- | --- | --- | --- | --- | --- |
| N  p.  k. | Transportlīdzeklis | Gads | valsts reģistrācijas numurs | Šasijas nr. | Kustamās mantas izsoles sākuma  cena bez PVN EUR | Nodrošinājuma summa  EUR |
| 1.2.1. | Suzuki Jimny | 2007 | GZ5584 | JSAFJB43V00342711 | 250,00 | 25,00 |
| 1.2.2. | NissanTerrano | 2004 | FG5622 | VSKTVUR20U0544569 | 450,00 | 45,00 |
| 1.2.3. | Mazda BT-50 | 2008 | HE3565 | JMZUN8F128W676289 | 500,00 | 50,00 |
| 1.2.4. | Renault Megane | 2007 | GH6083 | VF1KM1R0H36997447 | 350,00 | 35,00 |
| 1.2.5. | Renault Megane | 2007 | GH5989 | VF1KM1R0H36997441 | 350,00 | 35,00 |

1. Kustamās mantas atrašanās vieta –“Sili”, Inčukalna pagasts, Siguldas novads (sīkāk par tās atrašanās vietu var noskaidrot, sazinoties ar Nolikuma 3.4. punktā minēto kontaktpersonu).
2. Izsoles rīkotājs:

**Dabas aizsardzības pārvalde** (turpmāk – Pārvalde)

Baznīcas ielā 7, Sigulda LV-2150

Pievienotās vērtības nodokļa (turpmāk - PVN) maksātāja reģistrācijas Nr.LV90009099027

Valsts kase, kods TRELLV22

Konta Nr.LV75TREL2210650029000.

* 1. Izsoli Pārvaldes vārdā organizē Pārvaldes valdījumā esošās mantas izsoles komisija (turpmāk – Komisija), kas apstiprināta ar Pārvaldes ģenerāldirektora 2021. gada 17. augusta rīkojumu Nr.1.1/166/2021 “Par Pārvaldes valdījumā esošās mantas izsoles komisiju” (ar 2023. gada 21. jūlija grozījumiem, rīkojums Nr. 1.1/145/2023).
  2. Izsoles mērķis: Kustamās mantas, kas nav nepieciešama Pārvaldes funkciju nodrošināšanai, atsavināšana.
  3. Izsoles veids: rakstiskā izsole.

1. **Izsoles nosacītā cena, nodrošinājums** 
   1. Izsoles dalībnieki var pieteikties uz vienu vai visām Kustamās mantas vienībām (minimālais vai maksimālais Kustamās mantas vienību skaits nav noteikts) no Nolikuma 1.2. punktā norādītās Kustamās mantas.
   2. Izsoles nosacītā cena Kustamās mantas vienībai noteikta 1.2.punktā, bez PVN.
   3. Izsoles dalībnieks samaksā nodrošinājuma maksu 10% apmērā no nosacītās cenas par katru izvēlētās Kustamās mantas vienību, Nolikuma 1.4. apakšpunktā norādītajā norēķinu kontā. Dokumenta norakstu, kas apliecina nodrošinājuma iemaksu, izsoles dalībnieks iesniedz kopā ar pieteikumu dalībai izsolē.
   4. Izsoles dalībniekam, kurš ir iemaksājis nodrošinājumu, bet nav iesniedzis pieteikumu dalībai izsolē, nodrošinājuma nauda 15 (piecpadsmit) dienu laikā pēc izsoles dalībnieka iesnieguma par naudas atmaksu saņemšanas, tiek atmaksāta, pārskaitot to uz iesniegumā norādīto bankas norēķinu kontu.
   5. Izsoles dalībniekam, kurš piedāvājis visaugstāko maksu, bet atteicies slēgt līgumu, nodrošinājuma maksa netiek atmaksāta.
   6. Izsoles dalībniekiem, kuri nav ieguvuši tiesības slēgt līgumu, nodrošinājuma nauda tiek atmaksāta ar pārskaitījumu dalībnieku norēķinu kontā 15 (piecpadsmit) dienu laikā pēc izsoles rezultātu apstiprināšanas.
2. **Pretendenti un izsoles izsludināšana**
   1. Paziņojums par izsoli tiek publicēts Pārvaldes mājaslapā [www.daba.gov.lv](http://www.daba.gov.lv) sadaļā “Par mums”/“Īpašumi”/“Sludinājumi”/“Nevajadzīgā kustamā manta” un citos saziņas līdzekļos.
   2. Ar Nolikumu, līguma projektu un pieteikuma veidlapu interesenti var iepazīties Pārvaldes mājaslapā [www.daba.gov.lv](http://www.daba.gov.lv/), sadaļā “Par mums”/ “Īpašumi”/ “Sludinājumi”/“Nevajadzīgā kustamā manta”.
   3. Pretendenti var būt personas, kuras Nolikumā noteiktajā termiņā un kārtībā iesniegušas aizpildītu pieteikumu (2. pielikums) dalībai izsolē. Persona uzskatāma par pretendentu ar brīdi, kad ir saņemts pretendenta pieteikums un tas ir reģistrēts Nolikumā noteiktajā kārtībā.
   4. Par Kustamās mantas apskates laiku jāvienojas ar kontaktpersonu - Pārvaldes Īpašumu pārvaldības nodaļas vecāko ekspertu Eināru Šķēlu, tālr. +371 27022585, e-pasts: [einars.skels@daba.gov.lv](mailto:einars.skels@daba.gov.lv).

**4. Pieteikuma dokumenti un to noformēšana**

4.1. **Juridiskās personas** pieteikumu dalībai izsolē sagatavo saskaņā pieteikuma paraugu (2. pielikums), kam klāt tiek pievienoti šādi dokumenti:

* + 1. Pretendenta reģistrācijas faktu apliecinošs dokuments. \*

\* Pretendenta, kas reģistrēts Latvijas Republikā, reģistrācijas faktu Komisija pārbauda Latvijas republikas Uzņēmumu reģistra vai Valsts ieņēmumu dienesta publiski pieejamajās datubāzēs. Šādā gadījumā Pretendentam reģistrācijas dokuments nav jāiesniedz.

Ja pretendents reģistrēts ārvalstīs, tad iesniedz komersanta reģistrācijas apliecības kopiju vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu);

* + 1. pilnvarojums pārstāvēt juridisko personu, ja juridisko personu pārstāv persona, kuras pārstāvības tiesības neizriet no Nolikuma 4.1.1. punktā norādītiem dokumentiem vai informācijas. Pilnvarā ir jābūt norādītam, ka persona tiek pilnvarota piedalīties konkrētajā izsolē;
    2. dokuments par nodrošinājuma maksas samaksu.
  1. Pretendentam (juridiskai personai) nedrīkst būt nodokļu parādi, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 EUR (viens simts piecdesmit eiro 00 centi), parādi attiecībā pret Pārvaldi, kā arī jebkādas citas būtiskas neizpildītas līgumsaistības pret Pārvaldi. Pretendentam nedrīkst būt pasludināts juridiskas personas maksātnespējas process.
  2. **Fiziskas personas** pieteikumu dalībai izsolē sagatavo saskaņā ar pieteikuma paraugu (2. pielikums), kam klāt tiek pievienoti šādi dokumenti:
     1. pases vai personas apliecības kopija;
     2. notariāli apliecināts pilnvarojums pārstāvēt fizisko personu izsolē, ja personu pārstāv pilnvarnieks. Pilnvarā ir jābūt norādītam, ka persona tiek pilnvarota piedalīties konkrētajā izsolē;
     3. dokumentu par nodrošinājuma maksas samaksu.
  3. Pretendentam (fiziskai personai) nedrīkst būt nodokļu parādi, tajā skaitā valsts sociālās apdrošināšanas iemaksu parādi, parādi attiecībā pret Pārvaldi, kā arī jebkādas citas būtiskas neizpildītas līgumsaistības pret Pārvaldi. Pretendentam nedrīkst būt pasludināts fiziskas personas maksātnespējas process.
  4. Pieteikuma sastāvā iekļautajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr. 558 „Dokumentu izstrādāšanas un noformēšanas kārtība” prasībām.
  5. Pieteikuma dokumenti jāsagatavo valsts valodā. Ārvalstīs izdotiem vai dokumentiem svešvalodā jāpievieno apliecināts dokumenta tulkojums valsts valodā.
  6. Ja Komisija publiskajās datubāzēs nevar iegūt informāciju par attiecīgo juridisko personu vai personālsabiedrību, tā ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību (izziņa ir derīga, ja tā izsniegta ne agrāk par sešām nedēļām no izsoles dienas).
  7. Pieteikuma dokumenti jāiesniedz slēgtā aploksnē, uz kuras ir izdarītas šādas atzīmes:

- saņēmēja – Pārvaldes pilnais nosaukums,

- iesniedzēja – pretendenta nosaukums (ja pretendents ir fiziska persona – vārds, uzvārds, tālr.nr.), adrese, norāde: „Pieteikums rakstiskai izsolei “Kustamas mantas - transportlīdzekļu atsavināšana”, kā arī **norāde “Neatvērt līdz 15.decembra plkst.13:00”**.

1. **Pieteikuma iesniegšana izsolei**
   1. Pieteikums dalībai izsolē jāiesniedz pa pastu vai personiski **Dabas aizsardzības pārvaldē, adrese:** **Baznīcas iela 7, Sigulda, LV-2150, līdz 2023. gada 15.decembra plkst.12:30,** kur tos reģistrē iesniegšanas secībā, norādot pieteikuma reģistrācijas numuru, saņemšanas datumu un laiku.
   2. Visi pēc Nolikuma 5.1. apakšpunktā noteiktā termiņa saņemtie pieteikumi netiks pieņemti un neatvērti tiks nodoti atpakaļ iesniedzējam.
   3. Pieteikumu atvēršanas sanāksme notiks 2023. gada 15.decemrī plkst.13:00. **Dabas aizsardzības pārvaldē, adrese: Baznīcas iela 7, Sigulda, LV-2150**.
   4. Pieteikumu atvēršanas sanāksme ir slēgta.
2. **Izsoles norise** 
   1. Izsole nenotiek, ja izsolē nav saņemts neviens pieteikums.
   2. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc pretendentu, pieteikuma iesniegšanas datumu un laiku, kā arī pretendenta piedāvāto maksas apmēru un Kustamas mantas daudzumu. Visi komisijas locekļi parakstās uz pieteikuma. Komisijas sēde tiek protokolēta.
   3. Izsoles pieteikumu atvēršanas protokolu paraksta visi Komisijas locekļi.
   4. Izsole atzīstama par nenotikušu vai izbeidzama bez rezultāta, ja nav iesniegts neviens pieteikums ar maksu, kas vienāda vai lielāka par izsoles nosacīto cenu.
   5. Komisija sastāda izsoles pretendentu sarakstu, kurā tie tiek sagrupēti no visaugstākās nosolītās cenas piedāvātāja līdz zemākās nosolītās cenas piedāvātājam, komisijai vērtējot piedāvājumu cenu par katru kustamās mantas vienību atsevišķi.
   6. Priekšroka līguma slēgšanai tiek piedāvāta visaugstākās cenas nosolītājam vērtējot katru Kustamas mantas vienību atsevišķi, kas redzams Komisijas sastādītajā izsoles pretendentu sarakstā.
   7. Ja pēc visu izsoles pretendentu apzināšanas visa Kustamā manta netiek izpārdota, tad Komisija, apkopojot informāciju, lemj par nepieciešamību atkārtotas izsoles organizēšanai.
   8. Ja pēc visu pieteikumu atvēršanas izrādās, ka divi vai vairāki pretendenti ir piedāvājuši vienādu augstāko maksu, bet kustamās mantas visiem nepietiek, tad Komisija rakstiski lūdz šiem pretendentiem iesniegt jaunu vai atkārtotu savu piedāvājumu rakstveidā, nosakot piedāvājumu iesniegšanas un atvēršanas datumu, laiku un vietu.
   9. Ja neviens no pretendentiem, kuri piedāvājuši vienādu augstāko maksu, neiesniedz jaunu piedāvājumu par augstāku maksu saskaņā ar Nolikuma 6.8. apakšpunktu, Komisija pieteikumu iesniegšanas secībā rakstiski piedāvā attiecīgajam pretendentiem slēgt līgumu atbilstoši tā nosolītajai maksai.
   10. Pretendentu pieteikumu un iesniegto dokumentu atbilstības pārbaudi Nolikuma prasībām Komisija veic slēgtā sēdē.
   11. Komisija izvērtē piedāvāto maksu tikai tiem pretendentiem, kuru pieteikumus un pievienotos dokumentus Komisija atzīst par atbilstošiem Nolikuma prasībām. Ja visu pretendentu iesniegtie pieteikumi un pievienotie dokumenti neatbilst Nolikuma prasībām, izsole ir izbeidzama bez rezultāta. Pretendenti, kuri netika pielaisti dalībai izsolē, tiek informēti par to rakstveidā.
   12. Pretendenta izsolē piedāvātā visaugstākā maksa **jāsamaksā 7 (septiņu) dienu laikā** pēc Komisijas apstiprināto izsoles rezultātu paziņošanas pretendentam. Iemaksātā nodrošinājuma maksa tiek ieskaitīta līguma summā. **Nokavējot noteikto samaksas termiņu, pretendents zaudē tiesības uz izsoles rezultātā iegūto nosolīto Kustamo mantu un iemaksāto nodrošinājuma naudu.**
   13. Ja kāds no Komisijas sastādītā izsoles pretendentu saraksta ir atteicies slēgt līgumu, Komisija secīgi piedāvā slēgt līgumu pēc Komisijas sastādītā saraksta nākamajam pretendentam, kurš piedāvāja nākamo augstāko maksu attiecīgās Kustamās mantas vienībai, un 2 (divu) darba dienu laikā pēc minētā piedāvājuma nosūtīšanas nodrošina informācijas par izsoļu rezultātiem publicēšanu Pārvaldes mājaslapā [www.daba.gov.lv](http://www.daba.gov.lv/).
   14. Pretendents, kurš piedāvājis nākamo augstāko maksu, atbildi uz Nolikuma 6.13. apakšpunktā minēto Komisijas piedāvājumu sniedz 5 (piecu) darba dienu laikā pēc tā saņemšanas dienas. Ja pretendents piekrīt parakstīt līgumu par paša nosolīto augstāko maksu, 5 (piecu) darbdienu laikā pēc minētā paziņojuma nosūtīšanas viņš paraksta līgumu. Informācija par līguma noslēgšanu ne vēlāk kā 5 (piecu) darba dienu laikā pēc tā spēkā stāšanās tiek publicēta Pārvaldes mājaslapā [www.daba.gov.lv](http://www.daba.gov.lv/).
   15. Komisija apstiprina izsoles protokolu 7 (septiņu) dienu laikā pēc izsoles.
   16. Pārvaldes ģenerāldirektors izsoles rezultātus apstiprina ne vēlāk kā 30 (trīsdesmit) dienu laikā pēc Publiskas personas mantas atsavināšanas likuma 30. pantā paredzēto maksājumu nokārtošanas.
   17. Izsoles rezultāti stājas spēkā dienā, kad Pārvaldes ģenerāldirektors apstiprinājis Komisijas attiecīgo pieņemto lēmumu.
   18. Informācija par izsoles rezultātu apstiprināšanu 5 (piecu) darbdienu laikā pēc lēmuma par izsoles rezultātu apstiprināšanu tiek publicēta Pārvaldes mājaslapā www.daba.gov.lv sadaļā “Par mums”, “Īpašumi” un paziņota rakstveidā visiem pretendentiem.
   19. Sūdzības par Komisijas darbībām var iesniegt Pārvaldes ģenerāldirektoram normatīvajos aktos noteiktajā kārtībā.

**7. Pielikumu saraksts**

1. pielikums (pirkuma līguma projekts);

2. pielikums (pieteikuma paraugs dalībai izsolē).

Komisijas priekšsēdētāja Anita Viškere